Ministru kabineta rīkojuma projekta

**"Funkciju auditu plāns 2011.gadam"**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2009.gada 27.janvāra instrukcijas Nr.3 "Kārtība, kādā plāno un veic valsts pārvaldes funkciju auditu un ievieš funkciju audita ieteikumus" 9.punkts paredz, ka funkciju audita plānu apstiprina ar Ministru kabineta rīkojumu. Funkciju audita komisijas 2010.gada 7.oktobra sēdes protokollēmums |
| 2. | Pašreizējā situācija un problēmas | **Funkciju audits valsts pārvaldes institūcijās tiek īstenots atbilstoši Ministru kabineta tiesību aktiem un Funkciju audita komisijā saskaņotam plāna projektam, lai atrisinātu šādas starpnozaru politikas problēmas:**1. **Saskaņā ar Valsts kontroles ieteikumiem nav noteikta vienota publisko nodibinājumu un publisko līdzekļu kopuma pārvaldības kārtība – uzdevums īstenot funkciju auditu ir noteikts Valsts kontroles likumības revīzijas lietā Nr.5.1-2-4/2009 „”Valsts budžeta finansēto Vides un Zemkopības ministrijas fondu līdzekļu izlietošanas un uzņēmējdarbībai izsniegto valsts kredītgarantiju piešķiršanas lietderība un atbilstība normatīvo aktu prasībām”;**
2. **Samazināti administratīvie šķēršļi uzņēmējdarbībai un slogs iedzīvotājiem, garantējot plašāku pieejamību sociālās un veselības aprūpes pakalpojumiem**
3. **Uzlabota uzņēmējdarbības vide un atvieglotas dokumentu arhivēšanas un uzglabāšanas prasības komersantiem, samazinot to administratīvos izdevumus. Uzlabota uzņēmējdarbības vide sertifikācijas un akreditācijas jomā, veicot padziļinātu novērtējumu, lai panāktu vienotus principus un mehānismus sertifikācijas un akreditācijas uzdevumu deleģēšanai un uzraudzībai no valsts puses un noteiktu vienotu kārtību.**
4. **Uzlabota uzņēmējdarbības vide, anali­zējot un piedāvājot izmaiņas institūciju darbības pamatprocesos, kā arī iesakot starpnozaru un koplietošanas risinājumus, lai samazinātu informācijas sistēmu skaitu, panāktu informācijas sistēmu konsolidāciju, uzlabotu informācijas apriti valsts pārvaldē, samazinātu informācijas sistēmu ieviešanas un uzturēšanas izmaksas, paaugstinot to efektivitāti, un pēc iespējas organizētu klientu elektro­nisku apkalpošanu saskaņā ar "vienas pieturas aģentūras" principu.**
5. **Atrisinātas problēmas, kuras norādītas saprašanās memorandā starp Eiropas Komisiju un Latvijas republiku, aizdevumā programmas īpašie nosacījumi „D” punktā - izvērtējot, sniedzot un apkopojot informāciju par publisko personu dibināto komersantu darbības mērķiem, sniegto pakalpojumu izmaksām, pārvaldes procesu darbības atklātību un sabiedrības dibinātāju doto uzdevumu izpildi, lai panāktu maksimālu atdevi no kapitāla izman­tošanas līdzvērtīgas konkurētspējas apstākļos.**
6. **Izpildītu Saeimas 2010.gada 10.jūnija lēmuma 1.punktu un nodrošinātu kvalitatīvu Nacionālā attīstības plāna 2014.–2020.gadam izstrādi, kā arī lai nošķirtu politikas izstrādāšanu un uzraudzīšanu no tās novērtēšanu. Tā ietvaros Valsts kancelejai ir uzdots Eiropas Savienības struktūrfondu projekta "Atbalsts strukturālo reformu ieviešanai valsts pārvaldē" ietvaros pasūtīt neatkarīgu Nacionālā attīstības plāna 2007.–2013.gadam izstrādes procesa, ieviešanas un novērtēšanas mehānisma izvērtējumu un rekomendācijas nākamajam plānošanas periodam sagatavošanu.**

**Funkciju audita plānā ietvertos pasākumus pamato:*** **Deklarācija par Valda Dombrovska vadītā Ministru kabineta iecerēto darbību - 2.sadaļa „Valsts pārvaldes jomā” , jo īpaši 2.5 punkts:**
	+ **2.5. Nodrošināsim "vienas pieturas aģentūras" principa ieviešanu valsts un pašvaldību pakalpojumu sniegšanā. Vienkāršosim valsts un pašvaldību sniegto pakalpojumu procedūras, samazinot administratīvo slogu un pakalpojuma izmaksas, vienlaikus paaugstinot pakalpojumu pieejamību un kvalitāti.), attiecīgi Valdības rīcības plāna projekta punkti.**
* **Saprašanās memorands starp Eiropas Komisiju un Latvijas republiku, aizdevumā programmas īpašie nosacījumi „D” punkta „Strukturālie jautājumi un reformas” – apakšpunkts**
	+ **Atbalstīt MVU un uzlabot uzņēmējdarbības vidi: līdz 2010. gada oktobra beigām, apspriežoties ar EK un SVF, pabeigt īpašās programmas mazo un mikrouzņēmumu atbalstam īstenošanu un sadarbībā ar attiecīgajām uzņēmējdarbības organizācijām, veikt pasākumus, lai uzlabotu uzņēmējdarbības vidi, tostarp: a) pārskatīt visas atļaujas, kas uzņēmumam jāsaņem, lai, piemēram, reģistrētu īpašumu un veiktu uzņēmējdarbību vai celtniecības darbus, un ierosināt vienkāršošanas plānu; b) pamatojoties uz uzsākto pilotprojektu, ieviest vienas pieturas aģentūras reģionālajā (pašvaldību) līmenī, kas strādā tieši ar klientiem, bet atbalsta funkcijas centralizēt un ciktāl iespējams nodot privātiem partneriem; c) nodrošināt e-pārvaldības pakalpojumu plašāku piemērošanu un veicināt e-paraksta izmantošanu gan publiskajā, gan privātajā sektorā; d) samazināt laiku, kas vajadzīgs, lai reģistrētos kā PVN maksātājs, un vienkāršot nodokļu deklarācijas.**

**Savukārt B kritērijs “Fiskālās pārvaldības reforma” paredz uzdevumu:****• Līdz 2010. gada beigām iesniegt starptautiskajiem aizdevējiem novērtējumu par variantiem attiecībā uz daļas valsts un pašvaldību īpašumā esošu uzņēmumu un to filiāļu iespējamu pārstrukturēšanu, pārvēršanu par valsts aģentūrām vai privatizāciju saskaņā ar Latvijas Valsts pārvaldes likumā noteiktajiem kritērijiem.****Cita starpā D kritērijs “Strukturālie jautājumi un reformas” paredz šādu uzdevumu:****• Atbalstīt MVU un uzlabot uzņēmējdarbības vidi: līdz 2010. gada oktobra beigām, apspriežoties ar EK un SVF, pabeigt īpašās programmas mazo un mikrouzņēmumu atbalstam īstenošanu un sadarbībā ar attiecīgajām uzņēmējdarbības organizācijām, veikt pasākumus, lai uzlabotu uzņēmējdarbības vidi, tostarp: a) pārskatīt visas atļaujas, kas uzņēmumam jāsaņem, lai, piemēram, reģistrētu īpašumu un veiktu uzņēmējdarbību vai celtniecības darbus, un ierosināt vienkāršošanas plānu; b) pamatojoties uz uzsākto pilotprojektu, ieviest vienas pieturas aģentūras reģionālajā (pašvaldību) līmenī, kas strādā tieši ar klientiem, bet atbalsta funkcijas centralizēt un ciktāl iespējams nodot privātiem partneriem; c) nodrošināt e-pārvaldības pakalpojumu plašāku piemērošanu un veicināt e-paraksta izmantošanu gan publiskajā, gan privātajā sektorā; d) samazināt laiku, kas vajadzīgs, lai reģistrētos kā PVN maksātājs, un vienkāršot nodokļu deklarācijas.****Šo apņemšanos izpildei atbildīgās institūcijas ir izstrādājušas virkni pasākumu, kas savukārt iekļauti Latvijas Stratēģiskās attīstības plānā 2010. – 2013.gadam (apstiprināts 2010.gada 9.aprīlī, Ministru kabineta rīkojums Nr.203), precīzāk – tā 3.pielikumā “Latvijas Stratēģiskās attīstības plāna 2010.-2013.gadam uzdevumi un darbības rezultāti”.*** **Latvijas ekonomikas stabilizācijas un izaugsmes atjaunošanas programmas ieviešanas rīcības plāns, plāna sadaļas – „1.2. Uzņēmējdarbības vides un atbalsta uzlabošana”, pasākums saistīts ar atļauju izsniegšanu, vienkāršošanas priekšlikumu izstrādi; plāna sadaļas – „3.1. Publiskās pārvaldes funkciju un pakalpojumu optimizēšana”, pasākumi saistībā ar funkciju auditu īstenošanu.**
* **LR pozīcija. Pārvaldes politikas attīstības pamatnostādnes 2008.-2013.gadam. Labāka pārvaldība: pārvaldes kvalitāte un efektivitāte tika noteikts Latvijas mērķis – nodrošināt administratīvā sloga samazinājumu vidēji par 25% līdz 2013.gadam.**
* **Padomes 2006.gada 11.jūlija Regulas (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. 1260/1999**
* **Valsts stratēģiskā ietvardokumenta 2007.-2013.gada periodam darbības programmas „Cilvēkresursi un nodarbinātība” prioritātes „Administratīvās kapacitātes stiprināšana” investīciju virzienu ”Publiskās pārvaldes un sociālo partneru administratīvās kapacitātes stiprināšana un labāka regulējuma principu ieviešana publiskajā pārvaldē”**
* **Eiropas Komisijas paziņojumos „Labāks regulējums ekonomiskās izaugsmes un darbavietu attīstībai Eiropas Savienībā” un „Kohēzijas politika izaugsmes un darbavietu atbalsta jomā: Kopienas stratēģijas pamatnostādnes 2007.-2013.gadam, KOM(2005) 0299” publiskās pārvaldes darbības kvalitātes un efektivitātes paaugstināšana tiek uzsvērta kā principiāli nozīmīgs aspekts ekonomiskās izaugsmes un darbavietu attīstības veicināšanā.**
* **Ministru kabineta 2008.gada 19.maija noteikumi Nr.333 ''Noteikumi par darbības programmas "Cilvēkresursi un nodarbinātība" (rādītāji apstiprināti un saskaņoti ar EK)**

**Iznākuma rādītāji: īstenots pasākumu plāns uzņēmējdarbības administratīvo šķēršļu mazināšanai – 4 (bāzes vērtība 2004.gadā – 1, rādītājs 2009.gadā – 0); īstenots pasākumu plāns administratīvo šķēršļu mazināšanai iedzīvotājiem un nevalstiskajām organizācijām – 3 (bāzes vērtība 2004.gadā – 0, rādītājs 2009.gadā – 0);****Rezultāta rādītāji: pozitīva vērtējuma pieaugums par adminis­tratīvo šķēršļu samazināšanos uzņēmējiem – 0,3 (bāzes vērtība 2004.gadā – 0,1, rādītājs 2009.gadā – 0,1); pozitīvā vērtējuma pieaugums par administratīvo šķēršļu samazināšanos iedzīvotājiem un nevalstiskajām organizācijām – 0,3 (bāzes vērtība 2004.gadā un rādītājs 2009.gadā nav noteikts).****Savukārt NAP izvērtēšanas nepieciešamību nosaka 2010.gada 28.septembra MK sēdes protokollēmuma Nr.49.,34.§ "Par Nacionālā attīstības plāna procesa izvērtēšanu", tā 1.punkts, kas uzdot:****1. Lai izpildītu Saeimas 2010.gada 10.jūnija lēmuma 1.punktu un nodrošinātu kvalitatīvu Nacionālā attīstības plāna 2014.–2020.gadam izstrādi, kā arī lai nošķirtu politikas izstrādāšanu un uzraudzīšanu no tās novērtēšanas, Valsts kancelejai Eiropas Savienības struktūrfondu projekta "Atbalsts strukturālo reformu ieviešanai valsts pārvaldē" ietvaros pasūtīt neatkarīgu Nacionālā attīstības plāna 2007.–2013.gadam izstrādes procesa, ieviešanas un novērtēšanas mehānisma izvērtējumu un rekomendācijas nākamajam plānošanas periodam (turpmāk – izvērtējums), ietverot:****1.1. vismaz šādus Nacionālā attīstības plāna 2007.–2013.gadam izvērtējuma aspektus:****1.1.1. sasaiste ar vidēja termiņa budžeta un finanšu instrumentu (Valsts stratēģiskā ietvardokumenta 2007.–2013.gada periodam) plānošanas dokumentiem, to izstrādes un ieviešanas saskaņotība;****1.1.2. sasaiste un saskaņotība ar citiem vidēja termiņa attīstības plānošanas dokumentiem, tai skaitā Eiropas Savienības līmenī iniciētiem un nacionālā līmenī izstrādātiem attīstības plānošanas dokumentiem;** **1.1.3. izstrādes un novērtēšanas procedūru izmaksu efektivitāte un sasniegtie rezultāti;** **1.1.4. sākotnējo pieņēmumu un prognožu pamatotība;****1.1.5. izstrādi, ieviešanu un novērtēšanu ietekmējošie faktori (piemēram, valsts kopējā attīstības plānošanas sistēma, izstrādes institucionālais nodrošinājums un kapacitāte);****1.2. rekomendācijas Nacionālā attīstības plāna 2014.–2020.gadam izstrādes, ieviešanas un novērtēšanas organizatoriskajam un institucionālajam nodrošinājumam, kā arī Nacionālā attīstības plāna izstrādes orientējošo grafiku.** |
| 3. | Saistītie politikas ietekmes novērtējumi un pētījumi | Tiesību akta projekts šo jomu neskar |
| 4. | Tiesiskā regulējuma mērķis un būtība | Ministru kabineta rīkojuma projekts apstiprina funkciju audita plānu līdz 2011.gada 31.decembrim, lai būtiski paplašinātu funkciju skaitu, kuras tiek izvērtētas, izmantojot funkciju audita metodi. Īstenojot plānu, tiks nodrošināti funkciju auditi un veikts izvērtējums:1.1. valsts pārvaldes institūcijās, kas nodrošina fondu darbības administrēšanu vai pārvalda nodalītus budžeta līdzekļu kopumus – fondus;1.2. valsts pārvaldes institūcijās, kas sniedz sociālās aprūpes pakalpojumus. Funkciju auditi tiks veikti, samazinot administratīvās prasības kontrolei un uzraudzībai;1.3. valsts pārvaldes institūcijās, kas sniedz veselības aprūpes pakalpojumus. Funkciju auditi tiks veikti, samazinot administratīvās prasības kontrolei un uzraudzībai;1.4. valsts pārvaldes institūcijās, kas nodrošināja Nacionālā attīstības plāna 2007.–2013.gadam izstrādes procesu. Funkciju auditi tiks veikti, lai izvērtētu ar Nacionālo attīstības plānu 2007.–2013.gadam saistītās nepilnības un izstrādātu ieteikumus Nacionālā attīstības plāna 2014.–2020.gadam izstrādes funkcijas turpmākam optimālam institucionālā atbalsta nodrošinājumam;1.5. publisko personu darbībai privāto tiesību jomā, lai panāktu maksimālu atdevi no kapitāla izmantošanas līdzvērtīgas konkurētspējas apstākļos.1.6. dokumentu arhivēšanas un uzglabāšanas jomā, lai atvieglotu dokumentu arhivēšanas un uzglabāšanas prasības komersantiem, samazinot to administratīvos izdevumus;1.7. sertifikācijas un akreditācijas jomā, veicot padziļinātu novērtējumu, lai panāktu vienotus principus un mehānismus sertifikācijas un akreditācijas uzdevumu deleģēšanai un uzraudzībai no valsts puses un noteiktu vienotu kārtību.1.8. valsts pārvaldes institūcijās, kas nodrošina valsts informācijas sistēmu (tai skaitā reģistru, datubāzu, mājaslapu) darbību. Funkciju auditus veikt, anali­zējot un piedāvājot izmaiņas institūciju darbības pamatprocesos, kā arī iesakot starpnozaru un koplietošanas risinājumus, lai samazinātu informācijas sistēmu skaitu, panāktu informācijas sistēmu konsolidāciju, uzlabotu informācijas apriti valsts pārvaldē, samazinātu informācijas sistēmu ieviešanas un uzturēšanas izmaksas, paaugstinot to efektivitāti, un pēc iespējas organizētu klientu elektro­nisku apkalpošanu saskaņā ar "vienas pieturas aģentūras" principu.**Lai maksimāli efektīvi un operatīvi izmantotu funkciju audita grupas vadītāja rīcībā esošus resursus, Ministru kabineta rīkojuma projektā ir dota iespēja Audita grupas vadītājam, ja nepieciešams, noteikt audita grupas iekšējo struktūru, deleģēt konkrētus apakšuzdevumus, norīkot atbildīgās personas konkrētu apakšuzdevumu īstenošanai un pieaicināt citus attiecīgās jomas speciālistus un ekspertus.** |
| 5. | Projekta izstrādē iesaistītās institūcijas | Funkciju audita plāna projektā minētie pasākumi ir saskaņoti Funkciju audita komisijas 2010.gada 7.oktobra sēdē. Pasākumus ierosināja un Funkciju audita komisijas darbā parasti piedalās:Valsts kancelejas direktors,Finanšu ministrijas valsts sekretārs vai viņa vietnieks, vai cita viņa nozīmētā amatpersona,Tieslietu ministrijas valsts sekretārs vai viņa vietnieks vai cita viņa nozīmētā amatpersona,Reģionālās attīstības un pašvaldību lietu ministrijas valsts sekretārs vai viņa vietnieks vai cita viņa nozīmētā amatpersona,Ārlietu ministrijas valsts sekretārs vai viņa vietnieks vai cita viņa nozīmētā amatpersona, Nevalstisko organizāciju un Ministru kabineta sadarbības memoranda īstenošanas padomes ieteiktā persona,Saeimas Valsts pārvaldes un pašvaldības komisijas pārstāvis,Latvijas Pašvaldību savienības pārstāvis,Valsts prezidenta Stratēģiskās analīzes komisijas pārstāvis,Latvijas Darba devēju konfederācijas pārstāvis,Latvijas Brīvo arodbiedrību savienības pārstāvis |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība tika nodrošināta šīs anotācijas I sadaļas 5.punktā minētā funkciju audita plāna projekta sagatavošanas gaitā |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Valsts tiešās pārvaldes iestādes. Netieši tiek ietekmēti arī komersanti un nevalstiskās organizācijas |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Komersanti, kuri veic savu darbību attiecīgajā jomā. Katra atsevišķa pasākuma īstenošanas gaitā tiek konstatēts, noteikts un ietekmēts konkrētas grupas tiesiskais regulējums, kas tiek atspoguļots ziņojumos un konsultantu iesniegtajos materiālos |
| 3. | Tiesiskā regulējuma finansiālā ietekme | Tiesību akta projekts šo jomu tieši neskar. Katra atsevišķa pasākuma īstenošanas gaitā tiek noteikta finansiālā ietekme, kas tiek atspoguļota ziņojumos un konsultantu iesniegtajos materiālos |
| 4. | Tiesiskā regulējuma nefinansiālā ietekme | Katra atsevišķa pasākuma īstenošanas gaitā tiek konstatēta konkrēta nefinansiālā ietekme, kas tiek atspoguļota ziņojumos un konsultantu iesniegtajos materiālos |
| 5. | Administratīvās procedūras raksturojums | Tiesību akta projekts šo jomu tieši neskar. Katra atsevišķa pasākuma īstenošanas gaitā tiek raksturotas administratīvās procedūras, kuru izmaiņas tiek atspoguļotas ziņojumos un konsultantu iesniegtajos materiālos |
| 6. | Administratīvo izmaksu monetārs novērtējums | Katra atsevišķa pasākuma īstenošanas gaitā tiek novērtētas administratīvās izmaksas, kas tiek atspoguļotas ziņojumos un konsultantu iesniegtajos materiālos |
| 7. | Cita informācija | Nav |

Anotācijas IIII, IV, V un VI sadaļa – tiesību akta projekts šo jomu neskar.

|  |
| --- |
| **VII. Kā tiks nodrošināta normatīvā akta izpilde** |
| 1. | Kā tiks nodrošināta normatīvā akta izpilde no valsts un pašvaldību puses – vai tiek radītas jaunas valsts institūcijas vai paplašinātas esošo institūciju funkcijas | Tiesību akta projekts šo jomu neskar |
| 2. | Kā sabiedrība tiks informēta par normatīvā akta ieviešanu | Normatīvā akta projekts pēc tā pieņemšanas tiks publicēts laikrakstā "Latvijas Vēstnesis" un periodiskajā izdevumā "Latvijas Republikas Saeimas un Ministru Kabineta Ziņotājs", kā arī iekļauts normatīvo aktu informācijas sistēmā (NAIS) un tiesību aktu portālā www.likumi.lv |
| 3. | Kā indivīds var aizstāvēt savas tiesības, ja normatīvais akts viņu ierobežo | Normatīvais akts neierobežo indivīda tiesības |
| 4. | Cita informācija | Tiesību akta projekts šo jomu neskar |

Ministru prezidents, V.Dombrovskis

Iesniedzējs:

Ministru prezidents \_\_\_\_\_\_\_\_\_\_\_\_\_\_\_\_\_\_\_\_\_\_\_ V.Dombrovskis

Vizē:

Valsts kancelejas direktore \_\_\_\_\_\_\_\_\_\_\_\_\_\_\_\_\_\_\_\_\_**E. Dreimane**

27.12.2010.

759

Stūris 67082933

Valerijs.Sturis@mk.gov.lv